Sakio ežeras
Sakio ežeras (ukr. Сакське озеро, rus. Сакское озеро, krym. Saq gölü) – druskingas, nenuotakus ežeras Ukrainoje, Krymo vakaruose, į pietus nuo Sasyko ežero, šalia Sakio miesto. Gylis 0,5-1,5 m. Ežeras telkšo 1,1 m žemiau Juodosios jūros lygio. Nuo jos atskirtas 800 m pločio sąsmauka. Neužšąla. Ežero dugnas padengtas storu mineralinio dumblo sluoksniu. Sakio ežeras padalintas į du baseinus – pramoninį ir rekreacinį. Pramoninėje dalyje išgaunamas magnio chloridas, glauberio druska, rekreacinėje – įsikūrusios sanatorijos su gydomaisiais baseinais.